b'\n_START_ARTICLE_\nKatie Lee\n_START_SECTION_\nBiografi\n_START_PARAGRAPH_\nLee vokste opp i Milton i Vest-Virginia.\xc2\xa0Hun\xc2\xa0studerte journalistikk og matvitenskap ved\xc2\xa0Miami University i Oxford i Ohio,\xc2\xa0hvorfra hun ble uteksaminert i 2003.\xc2\xa0I studietiden\xc2\xa0var hun medlem av Kappa Alpha Theta. Hun tilbrakte et semester i Firenze i Italia\xc2\xa0ved British Institute._NEWLINE_Lee m\xc3\xb8tte Billy Joel\xc2\xa0p\xc3\xa5 takbaren p\xc3\xa5 hotellet The Peninsula mens hun bes\xc3\xb8kte New York City for en helg. Etter \xc3\xa5 ha datet i et \xc3\xa5r, giftet hun og Joel seg i hans hjem i Oyster Bay\xc2\xa0p\xc3\xa5\xc2\xa0Long Island 2. oktober 2004. Alexa Ray Joel, Billy Joels datter fra hans ekteskap med Christie Brinkley, var Lees forlover._NEWLINE_Etter nesten fem \xc3\xa5rs ekteskap, separerte Billy Joel og Katie Lee seg i juni 2009.\n_START_SECTION_\nKarriere\n_START_PARAGRAPH_\nLee har jobbet i flere restauranter og gourmetmat- og vinforretninger. I 2003 bidro hun til \xc3\xa5 \xc3\xa5pne Jeff og Eddy\'s Restaurant, hvor hun betjente restaurantens fiskeutsalg._NEWLINE_I juli 2005 skapte Lee matnettstedet OliveAndPeach.com sammen med partner Aleishall Girard. Nettstedet sluttet \xc3\xa5 oppdatere i september 2006._NEWLINE_I 2006 var hun programleder for den f\xc3\xb8rste sesongen av Top Chef p\xc3\xa5 Bravo. Etter negative anmeldelser av henne ble hun erstattet av Padma Lakshmi. Hun kom senere tilbake som gjestedommer p\xc3\xa5 Top Chef All Stars episode 2 i 2010._NEWLINE_Lees f\xc3\xb8rste kokebok, The Comfort Table, ble utgitt av Simon & Schuster. I oktober 2009 publiserte Simon & Schuster hennes andre kokebok, The Comfort Table: Recipes for Everyday Occasions._NEWLINE_I juni 2011 ga Lee ut sin f\xc3\xb8rste roman, Groundswell, om en kvinne som er rekonvalesent etter en skilsmisse og som finner den helbredende kraften i surfing._NEWLINE_Lee var mat- og livsstilsreporter for The Early Show og har v\xc3\xa6rt med p\xc3\xa5 Extra som spesialkorrespondent. I tillegg er hun medredakt\xc3\xb8r I magasinet Gotham, og hennes mat- og livsstilsspalte "Katie\'s Kitchen" utgis ukentlig i s\xc3\xb8stermagasinet Hamptons. Lee har ogs\xc3\xa5 v\xc3\xa6rt med i Paula\'s Party, Martha, Today, The Early Show, The Nate Berkus Show, Rachael Ray Show og Fox News. I 2007 var hun dommer p\xc3\xa5 Iron Chef America._NEWLINE_Lee er medlem av Feeding America. Hun har tidligere sittet i r\xc3\xa5det for Chefs for Humanity, en gruppe som yter humanit\xc3\xa6r bistand over hele verden. Hun har ogs\xc3\xa5 jobbet frivillig for Les Dames d\'Escoffier, en organisasjon som utdanner og st\xc3\xb8tter kvinner i det kulinariske yrket._NEWLINE_Lee har v\xc3\xa6rt gjestedommer p\xc3\xa5 Beat Bobby Flay en rekke ganger, blant annet 21. juli 2016 i en spesiell "Kvinnenes aften"- episode._NEWLINE_Lee er en av de faste programlederne p\xc3\xa5 talkshowet The Kitchen p\xc3\xa5 Food Network, og leder programmet Beach Bites med Katie Lee p\xc3\xa5 Cooking Channel.'